Document ID: 32004D0230

32004D0230
L 070/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 март 2004 година
за изменение на Решение 2003/467/ЕО по отношение на обявяването на някои провинции в Италия за свободни от туберкулоза и от бруцелоза по говедата
(нотифицирано под номер С(2004) 666)
(текст от значение за ЕИП)
(2004/230/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение А, глава I, точка 4 от него и приложение А, глава II, точка 7 от него,
като има предвид, че:
(1)
Списъците на регионите на държавите-членки, обявени за свободни от туберкулоза и от бруцелоза по говедата, определени с Решение 2003/467/ЕО на Комисията от 23 юни 2003 г. относно установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стада едър рогат добитък (2).
(2)
Италия представи на Комисията документация, доказваща спазването на всички условия, предвидени в Директива 64/432/ЕИО по отношение на провинция Grossetto в област Toscana, с цел тази провинция да бъде обявена за официално свободна от туберкулоза и от бруцелоза по говедата.
(3)
Италия представи също така на Комисията документация, доказваща спазването на всички условия, предвидени в Директива 64/432/ЕИО по отношение на провинциите Arezzo, Grossetto, Livorno, Lucca и Pisa в област Tosсana, с цел тези провинции да бъдат обявени за официално свободни от туберкулоза и от бруцелоза по говедата.
(4)
Според оценката на представената от Италия документация провинция в Grossetto област Tosсana би трябвало да бъде обявена за официално свободна от туберкулоза по говедата, а провинциите Arezzo, Grossetto, Livorno, Lucca и Pisa в област Tosсana следва да бъдат обявени за официално свободни от бруцелоза по говедата.
(5)
Решение 2003/467/ЕО следва да бъде подходящо изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 2003/467/ЕО се изменят съгласно приложението към настоящото решение.
Член 2
Адресати на настоящото решение са държавите-членки.
Съставено в Брюксел на 5 март 2004 година.

Labels: 0
18
6